રાજ્યમાં વિધાનસભાની ચૂંટણીમાં 150 ના ટાર્ગેટને સર કરવા માટે ભાજપ સહકારના શરણે ગયું છે. અમદાવાદના ગુજરાતા યુનિવર્સિટી કન્વેન્સન હોલમાં ભાજપના રાષ્ટ્રીય અધ્યક્ષ અમિત શાહની હાજરીમાં સહકાર સંમેલન યોજાયું હતું. સહકાર સંમેલનમાં અમિત શાહે કોંગ્રેસને આડે હાથ લેતા જણાવ્યું હતું કે, કોંગ્રેસના શાસનમાં સહકારી ક્ષેત્રની હાલત બત્તર હતી. જેમાં ભાજપ સત્તામાં આવ્યા બાદ વિકાસ થયો છે. રાહુલ બાબાએ કઇ જ કર્યું નથી. વધુમાં અમિત શાહે એમ પણ કહ્યું હતું કે, ગુજરાતનો વિકાસ દેશ-દુનિયાને દેખાય છે, પણ કોંગ્રેસને દેખાતો નથી કારણ કે તેની દ્રષ્ટિ ઇટાલિયન છે. આ કાર્યક્રમમાં મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ, કેન્દ્રીય મંત્રી પુરુષોત્તમ રૂપાલા, પ્રદેશ ભાજપ પ્રમુખ જીતુ વાઘાણી સહિતના આગેવાનોએ હાજરી આપી હતી.